CELEX: 62010CN0049
Language: sk
Date: 2010-01-29 00:00:00
Title: Vec C-49/10: Žaloba podaná 29. januára 2010 — Európska komisia/Slovinská republika

27.3.2010   
            
            
               SK
            
            
               Úradný vestník Európskej únie
            
            
               C 80/22
            
         Žaloba podaná 29. januára 2010 — Európska komisia/Slovinská republika
   (Vec C-49/10)
   2010/C 80/37
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: A. Alcover San Pedro a B. Rous Svete)
   
      Žalovaná: Slovinská republika
   
      Návrhy žalobkyne
   
   
               —
            
            
               určiť, že Slovinská republika si tým, že neprijala opatrenia potrebné na to, aby príslušné orgány na základe povolení udelených podľa článkov 6 a 8 smernice 2008/1/ES alebo ak je to vhodné na základe opätovného preskúmania platných podmienok a prípadne ich aktualizácie, zabezpečili, aby existujúce prevádzky najneskôr 30. októbra 2007 fungovali v súlade s požiadavkami článkov 3, 7, 9, 10 a 13, článku 14 písm. a) a písm. b) a článku 15 ods. 2, bez toho, aby boli dotknuté ostatné osobitné ustanovenia práva Spoločenstva, nesplnila povinnosti, ktoré jej vyplývajú z článku 5 ods. 1 smernice Európskeho parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (smernica IPPC) (1),
            
         
               —
            
            
               zaviazať Slovinskú republiku na náhradu trov konania.
            
         
      Žalobné dôvody a hlavné tvrdenia
   
   Na základe odpovede Slovinskej republiky na odôvodnené stanovisko Komisia konštatuje, že veľký počet existujúcich prevádzok v Slovinsku stále existuje bez platných povolení, čo predstavuje porušenie článku 5 ods. 1 smernice 2008/1/ES.
   
      (1)  Ú. v. EÚ L 24, s. 8.